Μελέτη αντιδράσεων 3,4-διαμινοκουμαρίνης με δικαρβονυλικές ενώσεις. Σύνθεση [3,4]-συμπυκνωμένων διαζα-ετεροκυκλικών κουμαρινικών παραγώγων
Creators: name: Δούκα, Ματίνα Δημητρίου
Publisher: name: Aristotle University of Thessaloniki
Year: 2019
Subjects: Κουμαρίνες
Διαζα-ετεροκυκλικές ενώσεις
[3,4]-συμπυκνωμένα κουμαρινικά παράγωγα
Coumarins
Diaza-heterocyclic compounds
[3,4]-fused coumarin derivatives

description: Οι κουμαρίνες καθώς και τα πυραζινικά και διαζεπινικά παράγωγα αποτελούν βασικές δομικές μονάδες ενός μεγάλου αριθμού ενώσεων με φαρμακευτική και βιολογική δράση. Στην παρούσα διπλωματική εργασία γίνεται μελέτη της σύνθεσης [3,4]-συμπυκνωμένων διαζα-ετεροκυκλικών κουμαρινικών παραγώγων που συνδυάζουν το σκελετό της κουμαρίνης με τον πυραζινικό και το διαζεπινικό. Πιο συγκεκριμένα, γίνεται μελέτη και επιτυγχάνεται η σύνθεση μίας ομάδας καινούριων κατά τη βιβλιογραφία, συμπυκνωμένων πυραζινικών παραγώγων στο σκελετό της κουμαρίνης τόσο με την απευθείας αντίδραση της 3,4-διαμινοκουμαρίνης με δικαρβονυλικές ενώσεις, όσο και μέσω της αντίδρασης της 4-αμινο-3-νιτροκουμαρίνης και τις δικαρβονυλικές ενώσεις, μέσω της χρήσης του αντιδραστηρίου της τριφαινυλοφωσφίνης για την αναγωγή της (αντίδραση Cadogan). Επιπλέον, μελετάται μία σειρά συνθηκών με στόχο την παραγωγή συμπυκνωμένων επταμελών διαζα-ετεροκυκλικών δακτυλίων στην κουμαρίνη. Στην προσπάθεια αυτή, απομονώθηκαν καινούριες κατά τη βιβλιογραφία ενώσεις, αποδεικνύοντας την έλλειψη του πυρηνόφιλου χαρακτήρα της αμινομάδας της θέσης 4 της 3,4-διαμινοκουμαρίνης. Οι δομές των ενώσεων που είναι νέες, ταυτοποιήθηκαν με συνδυασμό των φασμάτων IR, MS και NMR (1H-ΝΜR, 13C-NMR, HSQC, HMBC και ΝΟΕ ). Το πρώτο κεφάλαιο περιλαμβάνει μια εισαγωγική αναφορά στις κουμαρίνες και τη σημασία πυραζινικών και διαζεπινικών συστημάτων. Το δεύτερο κεφάλαιο περιλαμβάνει τα αποτελέσματα και συζήτηση της παρούσας διπλωματικής εργασίας και τις αντιδράσεις που πραγματοποιήθηκαν, ενώ στο τρίτο κεφάλαιο παρατίθενται αναλυτικά οι πειραματικές διαδικασίες και οι πίνακες με τα πειραματικά και φασματοσκοπικά δεδομένα των ενώσεων που συντέθηκαν. Τέλος, ακολουθούν τα συμπεράσματα της εργασίας.
description: Coumarins as well as pyrazines and diazepines are fundamental building blocks of various compounds with pharmaceutical and biological activity. The synthesis of [3,4]-fused pyrazine-coumarins and diazepine-coumarins is studied in this present work. In particular, a study is carried out considering both the conditions of the reaction between 3,4-diaminocoumarin with dicarbonyl compounds and the conditions of the reaction between 4-amino-3-nitrocoumarin with dicarbonyl compounds and triphenylphosphine (Cadogan reaction). This study has as a result the production of a group of compounds, which have not been isolated and identified so far. Moreover, a group of reactions and conditions has been tried in order to determine if the reaction with 3,4-diamincoumarin leads to the production of diazepine-coumarins. However, during this study, a group of other new compounds has been isolated, proving the lack of nucleophiltity of the amino-group 4 of 3,4-diaminocoumarin. The structures of all the compounds, which are new, were identified by the combination of the spectra of IR, MS and NMR (1H-NMR, 13C-NMR, HSQC, HMBC and NOE). The first chapter of the present thesis includes an introductory reference for coumarins, pyrazines and diazepines. The second chapter includes the results and the discussion (reactions being used and the results of the thesis), while the third section includes the experimental procedures and tables with the experimental and spectroscopic data of the synthesized compounds. Finally the conclusions of this thesis are given.